**Η ιδέα για 3ώρες απλήρωτες καθημερινές υπερωρίες είναι εξοργιστική**

Διαβάζουμε ότι στο σχέδιο νόμου που αναμένεται να κατατεθεί αύριο στη Βουλή προβλέπεται η δυνατότητα για 3ώρες ημερήσιες υπερωρίες χωρίς επιπλέον αμοιβή των εργαζόμενων που δεν μπορούν να εργαστούν με τηλεργασία και τίθενται σε προληπτική καραντίνα σύμφωνα με τις οδηγίες του ΕΟΔΥ.

Πρόκειται ουσιαστικά για μία ακόμα αντεργατική ρύθμιση της Κυβέρνησης εν μέσω πανδημίας που ανοίγει ένα ακόμα τεράστιο παράθυρο για εργοδοτική αυθαιρεσία. Μετά την εσαεί αναστολή των συμβάσεων εργασίας και την πλήρη αβεβαιότητα του "sure" -που μόνο "sure" δεν για τους εργαζόμενους-, με μία επιθεώρηση εργασίας παντελώς απούσα και ένα Υπουργείο Εργασίας να δουλεύει νυχθημερόν για την αποψίλωση των όποιων εργασιακών δικαιωμάτων έχουν απομείνει από την τρόικα, η ιδέα για 3ώρες απλήρωτες καθημερινές υπερωρίες για να αναπληρωθεί ο χρόνος που απέχεις από την εργασία κατ΄ εντολή της πολιτείας, είναι πραγματικά εξοργιστική.

**Δήλωση Εκπροσώπου Τύπου ΜέΡΑ25 Μιχάλη Κριθαρίδη**